כך שתבואי בחמש וחצי במקום שש? כעת היום קצר. אם אקבל  השבוע ידיעה ממך שאת באה אז אחכה לך מחמש וחצי, טוב?    בינתיים שלום ולהתראות  ואל תקחי הכל ללב. זה לא שווה.                                                                              שלך    יומי   [המכתבים האחרונים נכתבו כולם בדיו חיוורת והיו קצרים. כאילו כותבם איבד את חיוניותו, את שמחת החיים, את הבטחון העצמי, חשבה תמר   הענין הזה הרס אותו.  אבל גם אותי  איפה הוא עכשיו, חשבה, האם התאושש? הוא בכל זאת נשוי, זה אני יודעת לפי הכתובת. האם יש לו ילדים?   אני יודעת, חשבה, שלי זה ריסק את החיים באמצע... לקח לי המון זמן להתאושש מזה. ואולי לא התאוששתי לגמרי עד היום?] ---         4.12.62  לתמי שלום רב   נעלמת מהאופק זה כ-10 ימים, האם פשוט לא היה לך מה לכתוב או שאין מוכרים כבר לגזבר המשק בולים על צ'קים דחויים וללא כיסוי?   ישנה אמרה: ''אמור זאת בפרחים'', מבין שפרחים כבר יצאו לך מן האף לכן אני אומר ''זאת'' בספרים. מקווה שהספר ימצא חן ואולי יעודד אתך לצייר שוב.   אצלי אין כל חדש. עסוק וטרוד כל שעות היום כך שאין לי הרבה זמן למחשבות.    בכל אופן